Diari Oficial de la Generalitat Valenciana


Sumari del DOGV 5525, del 01-06-2007 (2007/7108)

RESOLUCIÓ de 30 de març de 2007, de la Direcció General de Qualitat Ambiental, per la qual s'atorga a l'empresa Urbaser, SA l'autorització ambiental integrada per al nou abocador controlat de residus no perillosos en el terme municipal d'Elx (Alacant).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7108


Data del document
:   30-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Elx
    * eliminació de residus
    * empresa privada

RESOLUCIÓ de 30 de març de 2007, de la Direcció General de Qualitat Ambiental, per la qual s'atorga a l'empresa Urbaser, SA l'autorització ambiental integrada per al nou abocador controlat de residus no perillosos en el terme municipal d'Elx (Alacant). [2007/7108]  
Vistos els documents que apareixen en l'expedient 055/04 IPPC, instruït a instàncies de l'empresa Urbaser, SA, a fi d'obtindre l'autorització ambiental integrada per a un nou abocador controlat de residus no perillosos per a l'obtenció de l'autorització ambiental integrada, s'emet la present resolució de conformitat amb els següents,   
Antecedents de fet  
Primer. Amb data 14 de juliol del 2004, Jesús Antonio Rodríguez Morilla, en representació de l'empresa Urbaser, SA, amb CIF A-78999273, presenta en la conselleria de Territori i Habitatge, la sol·licitud d'autorització ambiental integrada per a un nou abocador controlat de residus no perillosos que pretén ubicar-se a la partida el Ferriol, d'Elx (Alacant), i que es detalla en l'annex I.  
A la sol·licitud s'acompanya l'informe de compatibilitat urbanística de l'Ajuntament d'Elx.   
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada.  
Tercer. Amb data 17 de desembre del 2004 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, i es publica anunci en el Diari Oficial de la Generalitat (DOGV núm. 4905).   
Durant el qual no es presenten al·legacions al projecte ni en aquesta conselleria ni a l'Ajuntament d'Elx.   
Quart. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada, sobre l'adequació del projecte a tots aquells aspectes que siguen de la seua competència.  
Cinqué. En l'expedient consta amb data 9 de gener del 2006 d'avaluació ambiental favorable del projecte en el seu conjunt, tal com establix l'article 20 de la Llei 16/2002, només a l'efecte ambiental i sense perjudici de la prèvia obtenció de les autoritzacions sectorials que se li apliquen, sempre que l'activitat s'exercisca amb l'estricte compliment de totes les mesures proposades en la documentació inicialment tramitada amb les modificacions introduïdes per les condicions indicades en l'annex II de la present resolució.  
Sisé. Segons el que preveu l'article 19 de la Llei 16/2002, amb data 1 d'abril del 2005, se sol·licita informe a la Confederació Hidrogràfica del Xúquer. Aquest organisme emet informes amb dates 20 de maig del 2005, 25 de gener del 2006 i 21 d'agost del 2006 en els quals es requerix respectivament, la presentació de nova documentació per part de l'empresa.  
Posteriorment, amb data 12 de març del 2007, es rep un nou informe, en el qual s'informa que la documentació aportada es considera suficient per a continuar amb els tràmits de l'autorització ambiental integrada.  
Seté. Amb data 26 de març del 2007 es realitza el tràmit d'audiència a l'interessat, sense haver-se presentat al·legacions respecte d'això.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 5.4 de l'annex 1 de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març.  
Tercer. El Reial decret 1481/2001, de 27 de desembre, pel qual es regula l'eliminació de residus per mitjà de depòsit a abocador, establix el marc jurídic i tècnic de les esmentades activitats d'eliminació.  
D'altra banda, els articles 9 i 10 del Reial decret 1481/2001 establixen, respectivament, les condicions d'atorgament i contingut de les autoritzacions de nous abocadors.  
Quart. La Decisió del Consell de 19 de desembre del 2002 establix els criteris i procediments d'admissió de residus en els abocadors d'acord amb l'article 16 i a l'annex II de la Directiva 1999/31/CE, com també la classificació dels abocadors.  
Cinqué. En la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge, i la seua ordre de desplegament de 15 de febrer del 2007, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la conselleria Territori i Habitatge, resolc:  
Primer  
Concedir a Urbaser, SA, l'autorització ambiental integrada per a l'eliminació tipus D5 per mitjà de depòsit a abocador de residus no perillosos classe B3 en el nou abocador controlat de residus no perillosos que s'ha de construir en el paratge el Ferriol d'Elx, referent al Projecte bàsic d'autorització ambiental integrada d'un abocador controlat de residus no perillosos de data març del 2004 i subscrit per Carlos Guijarro Castro, que queda inscrita en el Registre General d'Instal·lacions IPPC de la Comunitat Valenciana amb el número 68-07/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1. Emissions difuses  
Els focus d'emissió d'olors compliran el següent valor límit d'emissió:  
  
1.1.3. Emissions sonores  
La instal·lació es protegirà acústicament de manera que no se superen els límits establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
En particular, els límits sonors establits en aquesta són:  
  
1.2. Abocaments  
1.2.1. Aigües residuals  
Aigües residuals domèstiques  
S'emmagatzemaran en una fossa sèptica amb capacitat per a cinc habitants equivalents, seran recollides per gestor autoritzat i portades a l'EDAR d'Elx-Algorós i Crevillent-Derramador.  
El titular ha de presentar en el termini d'un mes des de la finalització de les obres d'execució, el certificat d'impermeabilitat, estanquitat i estabilitat estructural de la fossa sèptica d'emmagatzemament de les aigües residuals subscrit per tècnic competent i visat per col·legi oficial.  
Lixiviats  
S'emmagatzemaran en basses impermeabilitzades (una per vas d'abocador) i rebran un dels tractaments següents: recirculació al vas d'abocament o trasllat a una EDAR amb capacitat per a tractar-los.  
1.2.2. Aigües pluvials  
Pluvials interiors a l'abocador  
Es recolliran en dos basses de pluvials (una per vas d'abocador), on s'analitzaran quan siga necessària la seua evacuació.  
Si l'abocament complix els límits d'emissió reflectits en la següent taula, s'abocarà a domini públic hidràulic:  
  
Queda terminantment prohibida l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies mostrades en les llistes I i II de l'annex III del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.  
En cas contrari, aquestes aigües seran recollides per qualsevol de les dos empreses autoritzades amb les quals el titular té contracte, Limpiezas Limsa o Limpieza de Tubos Navarro, SL, i després portades a l'EDAR corresponent si complix els paràmetres d'entrada a aquesta o portades a empresa autoritzada Ecocat, SL.  
El titular ha de presentar l'autorització per a l'abocament directe a l'EDAR de les aigües recollides en l'abocador i sol·licitar una ampliació del volum d'aquesta autorització en el cas que, una vegada posat en funcionament l'abocador, així ho estimara.  
Pluvials exteriors a l'abocador  
Es recolliran en una cuneta perimetral dissenyada segons el que ha especificat la documentació presentada.  
2. Protecció del sòl i de les aigües subterrànies  
D'altra banda, la zona d'implantació del depòsit controlat de residus no perillosos serà impermeabilitzada, complint el que establix el Reial decret 1481/2001, de 27 de desembre, d'eliminació de residus a abocador.  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Ha de complir el que establix el Reial decret 9/2005, de 14 de gener, pel qual s'establix la llista d'activitats potencialment contaminants del sòl i els criteris estàndards per a la declaració de sòls contaminats.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
S'inscriu l'empresa en el Registre de Xicotets Productors de Residus Perillosos de la Comunitat Valenciana amb el número 03-14090.  
3.2. Gestió de residus  
La inscripció en el Registre General de Gestors de Residus de la Comunitat Valenciana corresponent a l'activitat d'eliminació de residus es realitzarà quan el titular deposite la fiança per a garantir el compliment de les obligacions de clausura i manteniment postclausura de l'abocador.  
3.2.2. Eliminació de residus  
S'autoritza l'operació d'abocament dels següents tipus de residus no perillosos, d'acord amb la definició paràgraf a) de l'article 2 del Reial decret 1481/2001 i d'acord amb la Llista europea de residus aprovada per Ordre MAM/304/2002, de 8 de febrer i correcció de 12 de març:  
02 residus de l'agricultura, horticultura, aqüicultura, silvicultura, caça i pesca; residus de la preparació i elaboració d'aliments  
02 03 Residus de la preparació i l'elaboració de fruites, hortalisses, cereals, olis comestibles, cacau, café, te i tabac; producció de conserves; producció de rent i extracte de rent, preparació i fermentació de melasses  
02 03 04 Materials inadequats per al consum o l'elaboració  
02 03 99 Residus no especificats en una altra categoria  
02 07 Residus de la producció de begudes alcohòliques i no alcohòliques (excepte café, te i cacau)  
02 07 03 Residus del tractament químic  
04 Residus de les indústries del cuiro, de la pell i tèxtil  
04 01 Residus de les indústries del cuiro i de la pell  
04 01 08 Residus de l'assaonament de la pell (làmines blaves, restes de trossos, retalls, pols) que contenen crom   
04 01 09 Residus de confecció i acabament  
04 01 99 Residus no especificats en una altra categoria  
04 02 Residus de la indústria tèxtil  
04 02 09 Residus de materials compostos (tèxtils impregnats, elastòmers, plastòmers)  
04 02 21 Residus de fibres tèxtils no processades  
04 02 22 Residus de fibres tèxtils processades  
19 residus de les instal·lacions per al tractament de residus, de les plantes externes de tractament d'aigües residuals i de la preparació d'aigua per a consum humà i d'aigua per a ús industrial  
19 12 Residus del tractament mecànic de residus (per exemple, classificació, trituració, compactació, paletització) no especificats en una altra categoria  
19 12 12 altres residus (incloses mescles de materials) procedents del tractament mecànic de residus, diferents dels especificats en el codi 19 12 11  
L'abocador ocupa les parcel·les 99 i 100 del polígon 171 del terme municipal d'Elx (Alacant).  
El procediment d'admissió de residus en l'abocador ha de complir el que disposen els articles 6 i 12 del Reial decret 1481/2001, l'article 18 de la Llei 10/2000, de 12 de desembre, de residus de la Comunitat Valenciana i la Decisió del Consell 2003/33/CE, per la qual s'establixen els criteris i procediments d'admissió de residus en els abocadors d'acord amb l'article 16 i a l'annex II de la Directiva 1999/31/CEE.  
No seran admesos en l'abocador els residus relacionats en l'article 5.3 del Reial decret 1481/2001, pel qual es regula l'eliminació de residus per mitjà de depòsit en abocador.  
Només poden depositar-se a l'abocador residus que hagen sigut objecte de tractament previ, excepte aquells residus el tractament dels quals no contribuïsca a reduir les quantitats de residus que s'han d'eliminar o els riscos per a la salut humana o el medi ambient, conforme a l'article 6.1 del Reial decret 1481/2001. En tot cas es compliran els objectius de reducció de matèria orgànica biodegradable establits en l'article 5.2 del citat Reial decret.  
L'eliminació de residus es limitarà a aquells residus o fraccions residuals no susceptibles de valorització d'acord amb les millors tècniques disponibles, conforme a l'article 18 de la Llei 10/2000, de 12 de desembre, de residus de la Comunitat Valenciana.  
S'efectuarà la cobertura diària dels residus abocats de manera que la superfície de residus sense cobrir no supere en cap moment la superfície màxima del front diari de treball.  
Per a limitar arrossegaments de les capes d'argiles del segellament en cas de pluges, s'adoptaran les mesures de protecció oportunes.  
En l'entrada de la instal·lació es disposarà un cartell en el qual ha de constar la classificació de l'abocador, número d'inscripció en el Registre General de Gestors Autoritzats de Residus i en el Registre General d'Instal·lacions IPPC de la Comunitat Valenciana, identificació del titular, horari de treball i informació de contacte.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.  
4.1. Control d'emissions atmosfèriques  
Es prendran les mesures adequades per a controlar l'acumulació i l'emissió de gasos d'abocador.  
Pel fet que a l'abocador es rebran residus biodegradables es recolliran els gasos d'abocador, es tractaran i s'aprofitaran.   
Pel que fa a la gestió del biogàs de l'abocador, una empresa inscrita en el Registre D'entitats Col·laboradores en Matèria de Qualitat Ambiental de la Comunitat Valenciana estudiarà la producció i la composició del biogàs, a fi de determinar el mètode més adequat per al seu tractament, tenint en compte les característiques de l'entorn.  
La recollida, el tractament i l'aprofitament de gasos d'abocador es durà a terme de forma que es reduïsca al mínim el dany o el deteriorament del medi ambient i el risc per a la salut humana.  
4.1.1. Olors  
En relació amb els potencials focus d'olor de la planta, l'empresa presentarà abans del control inicial un estudi tècnic, a fi d'establir les zones de major emissió d'olors, i els punts més significatius en la generació i concentració d'olors. També es presentarà l'estudi de dispersió d'aquests en l'entorn.  
4.2. Control d'abocaments  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.  
Quant al control de lixiviats, s'indica en l'apartat 4.3.2, juntament amb la resta de procediments de control i vigilància de l'abocador.  
4.3. Control de residus  
4.3.1. Producció de residus  
Els residus poden ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser entregats a gestor autoritzat. Aquest emmagatzemament temporal es realitzarà en un lloc amb teulada o impermeabilitzat, amb algun sistema de recollida de vessaments accidentals que ha de ser cec i estar impermeabilitzat, com també dotat amb els mitjans bàsics de protecció contra incendis, tot això a fi d'impedir la transmissió de la contaminació d'un mitjà a un altre.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.  
L'envasament i l'etiquetatge dels residus estarà d'acord amb el que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i l'entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
S'ha d'elaborar un pla de prevenció i reducció de residus que es presentarà en la Direcció General de Qualitat Ambiental cada quatre anys.  
4.3.2. Eliminació de residus  
Els procediments de control i vigilància es realitzaran d'acord amb el que ha especificat l'annex III del Reial decret 1481/2001:  
Dades meteorològiques: els paràmetres indicats en el punt 2 de l'annex III del Reial decret 1481/2001 s'obtindran en la mateixa instal·lació o en l'estació meteorològica més pròxima.  
Control de lixiviats: ha de realitzar-se un seguiment mensual del volum produït. Trimestralment es recolliran mostres de lixiviats per a la determinació dels paràmetres següents:  
  
Les preses de mostres i mesuraments dels lixiviats han de realitzar-se per separat en cada punt en què es descarrega el lixiviat de la instal·lació, segons Norma UNE-EN 25865:1995, sobre «Qualitat de l'aigua. Mostratge. Part 2: guia per a les tècniques de mostratge (ISO 5667-2:1991)».  
Control de les aigües superficials: semestralment s'obtindran mostres en les basses de recollida de pluvials i en un punt situat aigües avall de la instal·lació. Es determinaran els mateixos paràmetres que en lixiviats, a excepció de l'assaig d'ecotoxicitat.  
D'acord amb l'article 14 del Reial decret 1481/2001, les operacions de segellament i clausura s'iniciaran quan la cota aconseguida pels residus abocats i compactats supere la cota de les cunetes perimetrals de desviació d'aigües superficials.  
Control d'aigües subterrànies: es realitzarà en tres punts de control situats a menys d'1 km de la instal·lació. Un d'aquests situat aigües amunt de la instal·lació i els dos restants situats aigües avall de la instal·lació. Els paràmetres que s'han de controlar trimestralment són els mateixos que en lixiviats, exceptuant l'assaig d'ecotoxicitat i la demanda biològica d'oxigen (DBO5). Mensualment es determinarà el pH i la conductivitat i semestralment el nivell de les aigües subterrànies.  
Abans d'iniciar les operacions d'abocament, es prendran mostres, com a mínim en tres punts, a fi d'establir valors de referència per a posteriors preses de mostres. La presa de mostres es realitzarà segons Norma ISO 5667-11(1993), sobre «Guies per al mostratge d'aigües subterrànies».  
Control gasos: es determinaran semestralment les emissions potencials de gas i pressió atmosfèrica CH4, CO2, O2, H2S i H2. El control d'emissió de gasos ha de ser representatiu de cada secció de l'abocador, referit principalment al contingut de matèria orgànica en el residu. Ha de comprovar-se periòdicament l'eficàcia del sistema d'extracció de gasos.   
Control topogràfic: anualment es realitzarà un alçament a fi d'obtindre les dades d'estructura i composició de l'abocador relatives a superfície i volum ocupat pels residus, densitat aparent, mètodes de depòsit, temps i duració del depòsit, càlcul de la totalitat de l'abocador. Així mateix es determinarà el comportament d'assentament del nivell del vas d'abocament.  
D'acord amb l'article 14 del Reial decret 1481/2001, les operacions de segellament i clausura s'iniciaran quan la cota aconseguida pels residus abocats i compactats supere la cota de les cunetes perimetrals de desviació d'aigües superficials.  
Pel que fa al manteniment posteriorment a la clausura, ha de realitzar-se d'acord amb el que disposa l'annex III del Reial decret 1481/2001. Després de realitzar inspecció final per a l'aprovació de la clausura, l'autoritat competent determinarà si la periodicitat del procediment de control i vigilància ha de modificar-se respecte al que establix l'autorització. A més ha d'efectuar-se el manteniment de les espècies vegetals cultivades a fi d'assegurar la restauració de la zona.  
Qualsevol modificació en la configuració del vas d'abocament i explotació de l'abocador ha de ser notificada a aquesta direcció general, aportant la documentació justificativa per a la seua aprovació.  
Ha de portar un registre documental amb les quantitats i característiques dels residus depositats, amb indicació de l'origen, la seua codificació LER d'acord amb la Llista europea de residus (Ordre MAM/304/2002), resultat del procediment d'admissió, la data d'entrega, el productor i el recollidor. Aquesta documentació estarà a disposició de les administracions públiques competents que així ho requerisquen.  
Ha de presentar una memòria anual de l'activitat a la Direcció General de Qualitat Ambiental abans de l'1 de març de l'any següent al de l'activitat, que incloga un registre documental dels residus eliminats en la instal·lació i el resultat del programa de control i vigilància. S'inclourà així mateix la producció de residus perillosos i no perillosos, especificant l'origen i la quantitat dels residus produïts, la destinació donada a cada un d'ells i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any de referència.   
En el cas que la gestió de l'abocador es concedisca a persona física o jurídica diferent del titular (Urbaser, SA), assumint aquesta la funció d'entitat explotadora conforme a l'article 2, paràgraf h) del Reial decret 1481/2001, ha de notificar-ho a aquesta direcció general.  
L'efectivitat de l'autorització per a iniciar l'activitat queda subordinada al compliment de totes les condicions i requisits establits en aquesta resolució, no pot iniciar-se l'exercici de l'activitat fins que aquest compliment siga acreditat davant de la Direcció General de Qualitat Ambiental i acceptat documentalment per aquesta. Per a això s'ha de presentar la següent documentació en el termini màxim de 30 dies:  
La Direcció General de Qualitat Ambiental pot autoritzar devolucions anticipades de la fiança a partir d'un any després de l'acceptació de la clausura de l'abocador. Els criteris per a la devolució de la fiança es basaran en el compliment de les obligacions de la present resolució, correcta explotació, entrega completa i en el termini previst de la memòria anual de l'activitat, execució del segellament i clausura i del manteniment postclausura.   
4.4. Control de soroll  
Respecte al nivell de sorolls transmesos a l'exterior ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
En aquest sentit, es realitzarà un estudi acústic en l'entorn immediat de la parcel·la de l'activitat per un organisme acreditat a l'inici de l'activitat i almenys cada cinc anys, d'acord amb l'article 37 d'aquesta llei.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
6. Declaració d'impacte ambiental  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 21 de desembre del 2005, que s'adjunta en l'annex II de la present resolució.  
7. Altres condicions  
Les instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Segon  
l'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
S'ha de presentar el certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la conselleria de Territori i Habitatge.  
Cinqué  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté  
En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 de març de 2007. El director general de Qualitat Ambiental: Jorge Lamparero Lázaro.  
ANNEX I  
CARACTERÍSTIQUES DEL PROJECTE  
L'empresa Urbaser, SA pretén dur a terme la construcció d'un abocador de residus no perillosos, per a això, s'ha proposat la instal·lació d'un depòsit controlat dividit en dos vasos, per a depositar els residus amb el procés següent:  
Recepció, control i pesada:  
Els vehicles de transport de residus són pesats a l'entrada de les instal·lacions, controlant l'itinerari i la procedència dels residus.  
Descàrrega, estesa i compactat  
Els vehicles carregats amb residus realitzen la descàrrega sobre la plataforma prevista de l'abocador, formant unes quantes capes que seran compactades de 0,50 metres aconseguint una densitat de 0,75 t/m³.  
Les àrees d'abocament s'operen horitzontalment i es definixen de 3,30 metres de grossària compactada entre recobriments, aquesta és d'un grossària de 0,2 metres, la qual cosa fa un total de 3,5 metres de grossària.  
Per cada altura de cel·la de 3,5 metres es forma una berma en l'abocador. L'amplària de les bermes és d'uns 3,5 metres, facilitant l'estabilitat del terreny, la restauració i l'accés al talús definitiu.  
Sistemes i mesures per a la reducció i el control d'abocaments  
Per al control de les aigües pluvials es comptarà amb una xarxa de canals perimetrals a tota la instal·lació que recull i canalitza les aigües de vessament fins a les basses de pluvials.   
S'instal·larà una estació depuradora per a tractament de les aigües residuals de la planta.  
Els lixiviats generats en el vas d'abocament, han de tractar-se adequadament de manera que queda garantida la innocuïtat d'aquests o bé entregar-los a gestor autoritzat.  
Gestió dels residus generats  
Els residus perillosos seran emmagatzemats a zona preparada per a aquest tipus de residus a l'expectativa de ser recollits per gestor autoritzat. Mentre que els residus no perillosos, seran gestionats en la mateixa planta.  
ANNEX II  
CONDICIONANTS DE LA DECLARACIÓ   
D'IMPACTE AMBIENTAL  
Les recollides de material han d'ubicar-se en l'interior de les parcel·les a resguard del vent en enderrocs d'altura no superior a 5m.  
Les bermes intermèdies de restauració que separen els dics de recreixement han d'ampliar-se a un mínim de 3 metres de manera que quede garantit el drenatge de les aigües pluvials i la revegetació de les bermes. L'angle d'inclinació de cada un dels talussos que configuren les terrasses no superarà els 35º d'inclinació respecte l'horitzontal.  
La xarxa de recollida de pluvials ha de complementar-se amb un sistema de canalitzacions verticals que recullen les aigües de desaigüe de cada una de les terrasses fins al canal principal de desaigüe que les conduirà fins a la bassa de pluvials.  
Les aigües pluvials, abans d'evacuar-se a llit públic o utilitzar-se per a regs i neteja han de ser analitzades i si és el cas, portar-les a una EDAR.  
Les aigües residuals d'origen domèstic han d'anar a fossa sèptica impermeabilitzada i entregar-se a gestor autoritzat.  
Els lixiviats generats en el vas d'abocament, han de tractar-se adequadament de manera que queda garantida la innocuïtat d'aquests o bé entregar-los a gestor autoritzat.  
Les reparacions i el manteniment de la maquinària es realitzarà en una àrea adequada per a tal fi. Els residus perillosos s'envasaran en depòsits homologats degudament segregats per tipus, envasaments, identificats i etiquetatges. Disposaran de safates o cubetes que garantisquen el confinament i la posterior recollida de possibles vessaments accidentals. Aquests residus s'entregaran en un termini no superior a 6 mesos a gestor autoritzat.  
Els camins d'accés es mantindran en òptimes condicions al llarg de tota la vida del projecte. En cas de danys, l'empresa promotora serà la responsable de la seua reparació. Es col·locaran senyals indicatius del trànsit de camions.  
En cas d'obrir nous camins, ampliar o condicionar els existents, ha de presentar-se el projecte i sotmetre's al procediment d'avaluació d'impacte ambiental que li corresponga.